Държавен вестник, бр. 96, 2021 г., стр. 13

БРОЙ  96	
Д Ъ Р Ж А В Е Н  В Е С Т Н И К 	
СТР.  13  
Г л а в а  V I I
Съществуващият текст от глава VII се за-
меня със следното:
ГЛАВА VII – СПИСЪК С ХИМИКАЛИ-
ТЕ, СПРЯМО КОИТО КОДЕКСЪТ НЕ СЕ 
ПРИЛАГА
Списъкът с химикали, които са прегледани 
по отношение на опасните им и замърсяващи 
свойства и е определено, че не представляват 
опасност, при която следва да се прилага 
Кодексът, е посочен в глава 18 от IBC code.
Добавя се нова глава VIII, както следва:
ГЛАВА VIII – ТРАНСПОРТ НА ТЕЧНИ 
ХИМИЧEСКИ ОТПАДЪЦИ
8.1 Въведение
8.1.1 Морският транспорт на течни химичес­
ки отпадъци може да представлява заплаха за 
здравето на хората и за околната среда.
8.1.2 Следователно течните химически отпа-
дъци следва да се транспортират в съответствие 
със съответните международни конвенции и 
препоръки, и по-специално в случай на морски 
транспорт в наливно състояние, с изискванията 
на този Кодекс.
8.2 Дефиниции
За целите на тази глава:
8.2.1 „Течни химически отпадъци“ са ве-
щества, разтвори или смеси, предлагани за 
транспортиране, съдържащи или замърсени с 
едно или повече вещества, които са предмет 
на изискванията на този Кодекс и за които 
не се предвижда пряка употреба, но които се 
пренасят за изхвърляне, изгаряне или други 
методи за унищожение, различни от изхвърляне 
в морската среда.
8.2.2 „Трансгранично движение“ означава 
морски транспорт на отпадъци от район под 
националната юрисдикция на една страна до 
или през район под националната юрисдикция 
на друга държава, или към или през зона, която 
не е под националната юрисдикция на никоя 
държава, при условие че поне две държави са 
засегнати от трансграничното движение.
8.3 Приложимост
8.3.1 Изискванията в тази глава са приложи-
ми към трансграничното движение на течни 
химически отпадъци в наливно състояние чрез 
морски кораби и трябва да се разглеждат заедно 
с всички други изисквания на този Кодекс.
8.3.2 Изискванията в тази глава не се при-
лагат само към:
.1 отпадъци, получени от корабни опера-
ции, които са обхванати от изискванията на 
MARPOL 73/78;
.2 течни химически отпадъци, превозвани 
чрез кораби, извършващи изгаряне на такива 
отпадъци в морска среда, обхванати от глава 
19 на IBC code; и
.3 вещества, разтвори или смеси, съдържа-
щи или замърсени с радиоактивни материали, 
които са предмет на приложимите изисквания 
за радиоактивни материали.
8.4 Разрешени пратки
8.4.1 Трансграничното движение на отпадъци 
е позволено да започне само в случаите, когато:
.1 е изпратено известие от компетентния 
орган на страната на произход или от про-
изводителя или износителя по канала на 
компетентния орган на страната на произход 
до страната на крайното местоназначение; и
.2 компетентният орган на страната на про-
изход след получаване на писменото съгласие 
на страната на крайното местоназначение с 
констатация, че отпадъците ще бъдат изгорени 
безопасно или ще им бъдат приложени други 
методи за унищожаване, е упълномощил за 
това движение.
8.5 Документация
8.5.1 В допълнение към документацията, 
посочена в 5.2 от този Кодекс, корабите, из-
вършващи трансгранично транспортиране на 
течни химически отпадъци, трябва да носят на 
борда си документ за движение на отпадъци, 
издаден от компетентния орган на страната 
на произход.
8.6 Класификация на течни химически 
отпадъци
8.6.1 С цел опазване на морската среда 
всички течни химически отпадъци, транспор-
тирани в наливно състояние, трябва да бъдат 
считани за категория А вредни течни вещества 
независимо от действителната им категория.
8.7 Транспортиране на течни химически 
вещества
8.7.1 Течните химически отпадъци трябва да 
се транспортират в кораби и в товарни танкове 
в съответствие с минималните изисквания за 
течни химически отпадъци, посочени в глава 
17 от IBC code, освен ако има ясни основания 
да се счита, че опасностите от отпадъците 
налагат:
.1 пренасяне в съответствие с изискванията 
на кораб от тип 1; или
.2 допълнителни изисквания на този Кодекс, 
приложими към веществото, или в случай на 
смесване, неговия компонент, представляващ 
преобладаващата опасност.
6933
Изменения на Кодекса за конструкцията и 
оборудването на кораби, превозващи опасни 
химикали в наливно състояние (Кодекс BCH)
(Приети с Резолюция МЕРС.70(38) на Ко-
митета по опазване на морската среда на 
Международната морска организация на 
10 юли 1996 г. В сила за Република България 
от 1 юли 1998 г.)
Комитетът по опазване на морската среда,
Припомняйки член 38, буква а) от Конвен-
цията за Международната морска организация 
относно функциите на Комитета по опазване 
на морската среда (Комитета), възложени му 
от международните конвенции за предотвра-
тяване и контрол на замърсяването на морето,